किसी तरह संजय के चंगुल से छूटने के बाद युवती रोते हुए घर पहुंची और सारी बात मां को बताई। इसके बाद परिजन उसे लेकर कोतवाली आए। पुलिस ने युवती को चिकित्सकीय परीक्षण के लिए भेज दिया। उधर वारदात को अंजाम देने के बाद आरोपी भाग गया। एएसपी अनिल कुमार राय ने बताया कि तहरीर ले ली गई है, मेडिकल परीक्षण की रिपोर्ट आने के बाद मुकदमा दर्ज किया जाएगा। उन्होंने कहा कि आरोपी संजय गुप्ता की तलाश में दबिश दी जा रही है। उसके खिलाफ कड़ी कार्रवाई की जाएगी।